is is is es es es is nb is is is nb is is is is ca is da is is is is en es is ca hu is is nb is hu hu is tr nb is en is sv is nl is sv is uz en sv is is en en en war is da en de en hu en pt it en is is is is is ceb is is is is is cy is is is is es sq en id is is en is ceb is is de en is es sv en is en is is sk is da hbs_lat is de is en pt cs cs hu is is id en is is is nl is is is is en is
Grillaður silungur og sumarlegt meðlæti | gottimatinn.is
Grillaður silungur, glóðað  grænmeti og frískandi sítrus kúskússalat
Áfram held ég að brasa og bauka í sveitinni minni. Mér finnst gríðarlega gaman að elda í litla eldhúsinu eða undir skyggninu á pallinum. Alveg sama þó að ég hafi ekki öll þægindin sem bíða heima. Það er stundum nautn í fyrirhöfninni. Líka gleði og jafnvel ró. Hér kemur nýjasta framleiðslan úr sveitasælunni. Miðjarðarhafið í íslenskri sveit.
8 sólkysstir tómatar, smátt saxaðir
8 grænar ólífur, skornar í þunnar sneiðar
1 tsk. kapers, skolað og saxað
Safi og börkur af 1 sítrónu
800 g silungur í flökum eða lax
Salt og svartur pipar
100 g fetakubbur frá Gott í matinn, mulinn eða meira eftir smekk
Handfylli af ferskri saxaðri steinselju
Blandið sjö fyrstu hráefnunum saman í skál.
Leggið silungsflökin á álpappír. Saltið vel og piprið. Dreifið blöndunni yfir flökin og sáldrið svo fetaosti og steinselju yfir. Dreypið að lokum smá ólífuolíu yfir.
Grillið á heitu grilli eða bakið í ofni við 220° í um 10-15 mínútur.
Grillað grænmeti á teini
2 paprikur, skornar í bita
1 lítill kúrbítur, skorinn langsum í örþunnar sneiðar
Leggið grillpinnana í bleyti. Raðið síðan grænmetinu upp á. Saltið og dreypið ólífuolíu og smá timiani yfir. Grillið á heitu grilli þar til meyrt.
Kúskússalat með fetaosti og sítrussósu
2 dl sjóðandi vatn
Ögn af grænmetiskrafts teningi
Handfylli af saxaðri steinselju
Handfylli af söxuðu kóríander
50 g ristaðar furuhnetur
100 g mulinn fetakubbur eða meira eftir smekk
1 tsk. fínsöxuð niðursoðin sítróna
Salt og svartur pipar
Byrjið á að útbúa salatsósuna. Pískið saman fyrstu fjórum hráefnunum. Smakkið til með hunangi, salti og pipar.
Setjið kúskús í skál. Setjið smá grænmetiskraft með. Hellið sjóðandi vatni yfir og hyljið síðan skálina með álpappír í 5 mínútur. Hrærið svo í með gaffli og hellið sítrussósunni saman við. Hrærið.
Blandið furuhnetum, kryddjurtum og fetamulningi saman við. Saltið og piprið ef þurfa þykir.
Viltu fylgjast með þessum bloggara?
Skráðu þig til að fá nýjustu færslurnar sendar!
Mjólkursamsalan | Gott í matinn | ©2016 | Hafa samband